ยาโบทูไลนัมท็อกซินมีสรรพคุณ คุณสมบัติ รักษาอะไร
a.  เป็นยาที่ออกฤทธิ์ลดการอักเสบ ลดไข้ บรรเทาปวด ลดบวมแดง ไม่มีฤทธิ์ฆ่าเชื้อแบคทีเรีย
b. เป็นกลุ่มยาที่ใช้รักษาและระงับอาการไอ ซึ่งเป็นอาการที่ร่างกายตอบสนองต่อสิ่งที่ก่อให้เกิดความระคายเคืองภายในระบบทางเดินหายใจ 
c. เป็นยาที่สามารถจำหน่ายได้โดยไม่ต้องมีใบสั่งแพทย์ มีฤทธิ์แก้ปวดและลดไข้ ซึ่งเป็นยาพื้นฐานที่มักใช้เพื่อบรรเทาไข้ อาการปวดศีรษะ และอาการปวดเมื่อย และรักษาให้หายจากโรคหวัดและไข้หวัด
d. ใช้รักษาโรคกล้ามเนื้อหดเกร็งบริเวณลำคอ โรคกล้ามเนื้อหดเกร็งรอบตาโรคตากระพริบค้างโรคหนังตากระตุก  ลดเลือนริ้วรอยร่องลึกบริเวณใบหน้า
คำตอบคือ d.  เนื่องจาก  ยาโบทูไลนัมท็อกซินมีสรรพคุณข้อบ่งใช้รักษา เช่น โรคกล้ามเนื้อหดเกร็งบริเวณลำคอ Cervical Dystonia โรคกล้ามเนื้อหดเกร็งรอบตาโรคตากระพริบค้างโรคหนังตากระตุก Blepharospasm ลดเลือนริ้วรอยร่องลึกบริเวณใบหน้า เช่น หน้าผากและระหว่างคิ้ว Reduce Glabellar Lines ยาโบทูไลนัมท็อกซินมีกลไกการออกฤทธิ์อย่างไร การเคลื่อนไหวของมนุษย์เกิดจากการหดเกร็งตัวของกล้ามเนื้อในส่วนต่างๆของร่างกาย การทำงานของระบบกล้ามเนื้อนั้นมีความสัมพันธ์อย่างใกล้ชิดกับระบบประสาทซึ่งสั่งการโดยสมองผ่านเซลล์ประสาทโดยใช้สารสื่อประสาทในการนำส่งคำสั่ง สารสื่อประสาทที่มีความสำ คัญสารหนึ่งเรียกว่า แอซิติลโคลีน Acetylcholine โดยยาโบทูไลนัมท็อกซินมีกลไกการออกฤทธิ์คือ ตัวยาจะออกฤทธิ์โดยการยับยั้งการหลั่งของสารสื่อประสาทชนิดนี้ ทำให้กล้ามเนื้อในส่วนที่ยาโบทูไลนัมท็อกซินออกฤทธิ์นั้นไม่สามารถทำงานได้หรืออยู่ในสภาวะอัมพาตชั่วคราว แม้สมองจะมีการสั่งให้เกิดการหดหรือคลายกล้ามเนื้อในส่วนนั้นก็ตาม ยาโบทูไลนัมท็อกซินไม่มีฤทธิ์ต่อระบบประสาทส่วนกลางกล่าวคือ มีความจำเพาะต่อระบบกล้ามเนื้อเท่านั้น และไม่ออกฤทธิ์ต่อสมองหรือต่อไขสันหลังทำให้สมองยังสั่งงานกล้ามเนื้อส่วนอื่นๆที่ไม่ได้รับยาโบทูไลนัมท็อกซินให้ทำงานได้ตามปกติ อย่างไรก็ดีโดยปกติร่างกายจะมีการตอบสนองโดยการสร้างเซลล์ประสาทขึ้นมาใหม่ ซึ่งเซลล์ประสาทที่ถูกสร้างขึ้นมาใหม่นั้นจะไม่ได้รับฤทธิ์จากยาโบทูไลนัมท็อกซิน จึงทำให้ฤทธิ์ของยาโบทูไลนัมท็อกซินต่อกล้ามเนื้อจะอยู่ในช่วง 3 - 4 เดือน ยาโบทูไลนัมท็อกซินมีรูปแบบการจัดจำหน่ายอย่างไร ยาโบทูลไลนัมท็อกซินที่นำมาใช้ทางการแพทย์ในประเทศไทย เป็นยาโบทูไลนัมท็อกซินชนิด เอ A type เป็นรูปแบบเภสัชภัณฑ์ยาชีววัตถุ รูปแบบยาผงพร้อมผสมเพื่อเป็นยาฉีด ขนาดความแรง 50 100 200 และ 500 ยูนิต ยาโบทูไลนัมท็อกซินมีขนาดการบริหารอย่างไร ยาโบทูไลนัมท็อกซิน มีขนาดการบริหารยาใช้ยาแตกต่างกันไปขึ้นอยู่กับข้อบ่งใช้
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology